Erkin kurash. Magomed Ibragimov O‘zbekistonga yettinchi bronza medalni olib keldi

Rio—2016 Olimpiada dasturidan o‘rin olgan erkin kurash bahslarining -97 kilogramm vazn toifasida ishtirok etgan O‘zbekiston vakili Magomed Ibragimov bronza medali uchun o‘tish o‘yinining ikkinchisida ham g‘alaba qozonib, bronza medaliga sazovor bo‘ldi.

Magomed Ibragimov bronza medali uchun o‘tish bahsida avval ozarbayjonlik Xetag Gazyumovni, keyin esa ukrainalik Valeriy Andreysevni mag‘lubiyatga uchratib, bronza medaliga ega chiqdi.
Mazkur medal O‘zbekiston delegatsiyasi uchun hisob bo‘yicha yettinchisi bo‘ldi. Shuningdek, O‘zbekiston hisobida 4 ta oltin va 2 ta kumush medali bor.